Publication: Magyar Közlöny
Issue: MK-1999-122 (Year: 1999, Number: 122)
Era: 1990-2004
Section: a 74/1999. (XII. 25.) EüM rendelethez
Paragraph Index: 624

b) Belsőleg történő (ivási, palackozási, inhalálási célú) felhasználásban elismert ásványvíz az a víz, amely ba) az 1. pontban foglalt feltételeknek megfelel, és bb) biológiai vízigény teljes vagy részleges kielégítésére — előírásai szerint — korlátozás nélkül vagy korlátozással (fogyasztási előírások betartása mellett), alkalmas. Korlátozás nélkül fogyasztható az az ásványvíz, amely az ásványi anyagokat emberi szervezet számára optimális vagy közel optimális koncentrációban tartalmazza, és így a biológiai vízigény teljes vagy részleges kielégítésére egyaránt alkalmas. Korlátozással fogyasztható az az ásványvíz, amely ásványi anyagokat és/vagy biológiai aktív természetes anyagokat olyan mennyiségben tartalmaz, hogy annak fogyasztása kisebb mennyiségben előnyös, de nagyobb mennyiségben nem kívánatos lehet és ezért fogyasztását korlátozni szükséges.

Source: https://magyarkozlony.hu/hivatalos-lapok/bc63daba89a1028c538293cf334be900981f5d20/dokumentumok/4535438cdf50666c48b47a1688b6aaed7a223fa5/letoltes